**Galben-pal, în rătăcire**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Galben-pal în rătăcire

Flori mărunte, flori albastre,

cad bijuterii lucrate

peste lemnul de sub glastre,

cad petale, presărate.

Frunze rotunjoare, verzi,

se desprind ca nişte palme

de pe lemnul ce-l pictezi,

cu mişcări uşoare, calme.

Flori albastre, flori mărunte,

flori ce par fulgi de zăpadă

parcă sunt bujori de munte,

printre stânci, lângă cascadă.

Flori ce urcă pe un fir,

pân' la cer, spre izbăvire,

lin purtate de-un zefir

galben-pal, în rătăcire.